open-index/open-wikipedia-markdown huggingface dataset:
Nurmes landkommune

**Nurmes landkommune** (svensk: *Nurmes landskommun*, finsk: *Nurmeksen maalaiskunta*) er en tidligere kommune i landskapet Norra Karelen i Finland. Kommunen var enspråklig finsk. Nurmes landkommune hadde  innbyggere i 1970.

Nurmes landkommune ble slått sammen med Nurmes köping 1. januar 1973.

## Referanser
Tamga

**Tamga** (tamgas) er asiatiske bumerker og brukes som kjennetegn i mange asiatiske land. De består av enkle streker eller sterkt stiliserte figurer av grafisk karakter.

Tamgas finnes risset i stein, utskåret, vevd, brukt til merking av gjenstander, som dyremerker, eiendomsmerker og på mange andre måter. De kjennes tilbake til forhistorisk tid. Tamgas finnes blant annet på store steiner ved veiskiller eller veikryss, og de har vært risset inn av personer som har reist forbi.  

Tamgas kan være kjennetegn for stammer, slekter og enkeltpersoner. De er også brukt i noen heraldiske våpenskjold og er da gjengitt som tykke streker i fargelagte, flatemessige figurer. Dette ser vi bl.a. i Ukrainas riksvåpen.

Tamgas har vært brukt også i religiøse og magiske sammenhenger.
Søren Danielsen

**Søren Danielsen** (født 13. desember 1885 i Miðvágur, død 3. september 1968 samme sted) var en færøysk bonde, postekspeditør og politiker (Sb.). Han var medlem av det færøyske Lagtinget fra 1950 til 1954.

Han var sønn av bonde og lagtingsmann Dánjal Pauli Michelsen og hustru Maren Margrethe Petersen på Rygg i Miðvágur. Han var yngre bror av lærer, forfatter og lagtingsmann Mikkjal (Michal) á Ryggi. Både faren og broren var selvstyremenn. Søren og Mikkjals søster Henrikke Elisabeth giftet seg med kjøpmann og lagtingsmann Rasmus Niclasen. Søren Danielsen giftet seg med Dagmar Joensen. Deres sønn Dánjal Pauli Danielsen ble advokat og lagtingsmann.

Han drev et lite gårdsbruk med postekspedisjon og bankforretninger i Miðvágur.

Danielsen var medlem av sognestyret (kommunestyret) i Miðvágur fra 1921 til 1951, herav formann fra 1935 til 1939 og fra 1949 til 1951. Han var også innvalgt på Lagtinget fra Vágar fra 1950 til 1954.

## Referanser
Eindride Simonsson

**Eindride Simonsson** (nevnt 1308, død 1337 eller rett etter) var en norsk ridder og lagmann i Bergen.

Han er en av de mest kjente lagmennene fra middelalderen, og var i denne rollen, som er hjemlet i Magnus Lagabøtes bylov av 1276, kongens representant og lovutøver i Bergen i mer enn 20 år.

Han kan ha vært den omtalte norske «herr Eindride» som krevde inn landskyld for hertug Håkon Magnusson på Papa Stour på Shetland før 1299 (da Håkon Magnusson ble konge). Sikkert er han likevel først kjent fra 1308, da han som lagmann utstedte et domsbrev i Bergen. 

Mye tyder på at hans rolle som lagmann også omfattet det å være formann for rådmennene i Bergen, og i 1316 var han også assisterende skattmester og førte oppsyn med at utenlandske handelsmenn fulgte de pålegg kongen hadde gitt.

Han håndterte vanskelige saker som dommer og flere av disse fikk politisk betydning. Blant disse var to tvister i 1311: den ene var om hvem som skulle ha råderett over en allmenning Bergen og den andre var strid om tiende mellom byens biskop og tyske vintersittere. Den første saken håndterte han sammen med lagmannen i Gulating, som også holdt til i Bergen, mens den andre håndterte han alene på lagmannsstevne. Dette var nok ikke uvanlig på denne tidens rettergangsordning, og et uttrykk for at det sannsynligvis ikke var noe klart skille mellom hvilke saker som hørte hjemme under den ene eller andre lagmannens jurisdiksjon.

Eindride må ha hatt stor tillit hos kong Håkon Magnuisson, da han i 1316 også er omtalt som assisterende fehirde (skattmester) i håndhevelsen av kongens handelspolitikk. Han opptrådte her sammen med den regulære regionale fehirden i Bergen og beslagla gods fra westfalske kjøpmenn som hadde søkt å lure varene sine unna kongens forkjøpsrett, og de to ble satt til å kjøpe opp varer for videresalg fra utlendinger i byen mellom korsmessene om vinteren.

Han hadde betydelige eiendommer både i Bergen og ellers på Vestlandet. Han eide en eller to bygårder og hadde en jordeiendom med møllehus i Mylnudal i Sandviken. Han eide også jord på Voss og eide også Bjorøy i Fjell eller Gulen. I disse dokumentene ble han delvis omtalt som «Eindride på Leikvin», og dette må henvise til gården Løken i Eid sogn i Nordfjord. Blant hans eiendommer skal også være annen jord i Nordfjord (Eid og Davik), og han hadde fast kirkestol i Eid kirke. Dette er bakgrunnen for at man antar at han kom derfra.

I sitt testament 1336 skjenket Eindride betydelige eiendommer til slekt og venner under forutsetning av at de skulle sørge for at det ble utført bildefremstillinger med hans våpenskjold under: et glassmalt Maria-bilde i den nordre korveggen i Mariakirken i Bergen og et malt bilde av St. Kristoffer i byens domkirke, Kristkirken på Holmen i Bergen.

Han skal ha blitt begravet i Kristkirken eller i kirken på Nordfjordeid.

## Kilder
* 
*
Jørgen Arentz Rostrup

**Jørgen Christian Arentz Rostrup** (1966–2024) var en norsk forretningsmann. Han var leder for Telenor Nordics ved sin bortgang, var tidligere konserndirektør for finans i Telenor og fra 2020 ledet han Telenors virksomhet i Asia.

Rostrup kom fra tilsvarende stilling i Yara, der han hadde flere lederstillinger, blant annet landssjef i Yara Ghana. Rostrup var finansdirektør i Norsk Hydro, der han også var konserndirektør med ansvar for Energy- enheten og finansdirektør i olje- og gassdivisjon.

Han var siviløkonom fra Norges Handelshøyskole.

## Referanser
Thierry Dusserre

**Thierry Dusserre** (født 1967) er en fransk tidligere skiskytter som deltok i de olympiske vinterleker 1994 i Lillehammer og 1998 i Nagano.

Dusserre vant en olympisk bronsevmedalje i skiskyting under vinter-OL 1994 i Lillehammer. Han var med på det franske stafettlaget som kom på tredjeplass på 4 x 7,5&nbsp;km stafett for menn, bak Tyskland og Russland. De andre på laget var Patrice Bailly-Salins, Lionel Laurent og Hervé Flandin.

## OL-medaljer
* 1994  Lillehammer -  Bronse i skiskyting, 4 x 7,5&nbsp;km stafett, menn  Frankrike

## VM-medaljer
* 1995  Antholz -  Sølv i skiskyting, 4 x 7,5&nbsp;km stafett, menn 
* 1993  Borovets -  Bronse i skiskyting, lagkonkurranse, menn 
* 1995  Antholz -  Bronse i skiskyting, lagkonkurranse, menn 

## Referanser


## Eksterne lenker
*
Fritz Petzholdt

**Fritz Petzholdt** egentlig **Ernst Christian Frederik Petzholdt** (født 1. januar 1805 København, død 29. august 1838 i Patras i Hellas) var en dansk landskapsmaler.

Han studerte ved Det Kongelige Danske Kunstakademi og var privatelev hos 
C.W. Eckersberg. Petzholdt var den eneste av Eckersbergs elever som kun konsentrerte seg om landskapsmaleriet og allerede i 1829 ble maleriet «En mose ved Høsterkøb med tørvearbejdere» innkjøpt til Den Kongelige Malerisamling. 

Petzholdt var sønn i en velstående familie og fikk midler hjemmefra til å dra ut på reise, først til Harzen og  i 1830 til Italia. Han besøkte Sicilia og levde siden i Roma inntil han  vinteren 1835–36 var hjemme på grunn av farens sykdom og dødsfall. Snart etter dødsfallet reiste han igjen over München til Italia og derfra til Hellas, hvor han begikk selvmord.

## Referanser


## Eksterne lenker
* 
*
Pielisensuu

**Pielisensuu** er en tidligere kommune i landskapet Norra Karelen i Finland. Kommunen hadde  innbyggere i 1952. Pielisensuu var en finskspråklig kommune.

Pielisensuu kommune ble slått sammen med byen Joensuu 1. januar 1954.

## Referanser
Drammen Tigers Bowlingklubb

**Drammen Tigers BK ** (stiftet 1. februar 1997) er en norsk bowlingklubb fra Drammen. Drammen Tigers spiller sine hjemmekamper i Bowling 1 Drammen. Klubben har i dag ett lag i den øverste divisjonen Umbroligaen. I tillegg har klubben lag i 3. divisjon. Klubben stiller også 2 lag i den lokale Osloligaen. Lagene spiller i henholdsvis 1. og 2. divisjon.
Norra Karelens län

**Norra Karelens län** (finsk: *Pohjois-Karjalan lääni*) er et historisk len i Finland. Lenet bestod i tidsrommet 1960&ndash;1997 og hadde Joensuu som administrasjonsete. Norra Karelens län svarer til det nåværende landskapet Norra Karelen. Området hørte tidligere til Kuopio län.  

Etter landskapsreformen i 1997 ble Norra Karelens län en del av det nye Östra Finlands län.
Silverburn river

**Silverburn** eller **Silver Burn** er en elv på Man som oppstår ved St Marks i nærheten av South Barrule og lyter under Monks Bridge at Ballasalla, og når havet ved havnen i Castletown, rett nedenfor Castle Rushen. 

I områdene rundt Silverdale Glen er det skogområder og overfor dette mer overgrodd. Mellom Ballasalla og Castletown går elva gjennom åpne enger. Elva passerer det gamle klosteret Rushen Abbey. Elva kan bli fisket både oppover og nedover. I nyere tid har svartsvane kommet som en del av dyrelivet som har bosted langs elva.

## Referanser


## Eksterne lenker
* Rapidly eroding bank on the Silverburn River, bilde
* Silverburn River , kart
Dommedagsklokka

**Dommedagsklokka** er en symbolsk urskive som viser en analogi på at menneskerasen lever i en tid som er «minutter på midnatt», hvor midnatt representerer «katastrofal ødeleggelse».

Klokka er fra 1947, da den ble stilt på syv minutter på midnatt, og har siden da blitt opprettholdt av lederne av *Bulletin of the Atomic Scientists* ved University of Chicago. Opprinnelig representerte analogien trusselen om global kjernefysisk krig (atomkrig), men senere har også teknologi som har innvirkning på klimaet (klimaendringene) og «ny utvikling innen biovitenskap og nanoteknologi som kan føre til ugjenkallelige skader» blitt regnet med. Jo nærmere viserne kommer midnatt, jo større estimerer man risikoen for utvikling av en verdensomfattende katastrofe.

Antall minutter før midnatt, som baseres på målinger av grad av trusselen for atomkrig, miljø og teknologiske trusler mot menneskeheten, blir jevnlig oppdatert. Per 24. januar 2023 sto Dommedagsklokka på 90 sekunder på midnatt.

Dommedagsklokka er blitt nevnt eller vist til i en rekke bøker, filmer, tv-serier samt i forskjellige musikkutgivelser.

## Tidsendringer
I 1947, under den kalde krigen, ble klokka stilt for første gang og viste syv minutter på midnatt. Senere har den blitt stilt 22 ganger, ut fra utviklingen i den globale sikkerhetssituasjonen. Den 26. januar 2017 ble klokken stilt til to minutter og 30 sekunder på midnatt. Den 24. januar 2023 ble klokka stilt på nytt, til ti sekunder nærmere midnatt.

Klokka har ikke alltid blitt stilt like raskt som hendelser forekommer. Under historiens største atomkrigtrussel, Cubakrisen i 1962, nådde for eksempel konflikten sitt klimaks og ble løst før forskerne rakk å stille klokka for å reflektere den mulige «dommedagen».

I januar 2025 ble klokken satt til 89 sekunder før midnatt, det nærmeste noensinne.

## Se også
* Atomkrig
* Terrorbalanse
* Svalbard globale frøhvelv

## Referanser


## Eksterne lenker
* 
*  Dommedagsklokka
*  Tidslinje for Dommedagsklokka
*  Bulletin of the Atomic Scientists
*  TurnBackTheClock.org
*  Doomsday clock is ticking towards midnight, say scientists
Didrik Fløtre

**Didrik Knutsen Fløtre** (født 31. desember 1991) er en norsk fotballspiller, som spiller for Emblem i 4. divisjon. 

## Referanser


## Eksterne lenker
* 
*
Skriiik og skriiik igjen

***Skriiik og skriiik igjen*** (originaltittel: *Scream and Scream Again*) er en britisk skrekkfilm fra 1970 regissert av Gordon Hessler, med Christopher Lee, Vincent Price og Peter Cushing.

## Handling
En seriemorder er løs i London. Morderen har en eiendommelig tørst etter blod og søker til nattklubber for å finne unge kvinnelige offer. Bak ham står en hemmelig organisasjon som bruker kroppsdeler av ofrene til å konstruerer nye "supermennesker".

## I rollene (utvalg)
* Vincent Price – Dr Browning
* Christopher Lee – Fremont
* Peter Cushing – Benedek
* Alfred Marks – Bellaver
* Christopher Matthews – David Sorel
* Judy Huxtable – Sylvia
* Ytte Stensgaard – Erika
* Michael Gothard – Keith

## Eksterne lenker
*
Per Bergsland

**Per Bergsland** (1918–1992) var en norsk flyger under og etter andre verdenskrig. Han var én av tre personer som ikke ble tatt til fange etter å ha rømt fra Stalag Luft III under det som er blitt kalt Den store flukten.

Bergsland hadde deltatt i krigshandlingene i Norge etter 9. april 1940, men kom seg til England i november 1940.  Etter flyutdanning ved Flyvåpnenes Treningsleir i Little Norway, ankom han 332 skvadron i mars 1942. Han ble skutt ned i luftkamp i forbindelse med Diepperaidet 19. august 1942, og havnet i tysk fangenskap. For å spare familien i Norge for tyske represalier, oppga han navnet sitt som Peter Rockland.  Etter å ha blitt flyttet mellom diverse fangeleire, endte han til slutt i Stalag Luft III.

Natt til 25. mars 1944 gjennomførte fangene ved Stalag Luft III en masseflukt. 82 fanger klarte å komme seg ut før flukten ble oppdaget, men 79 ble raskt tatt av tyskerne.  Bare Bergsland, Jens Müller og nederlenderen Bram van der Stok klarte seg.

Etter flukten kom Bergsland seg til Stettin og videre til Sverige. Han ble instruktør på flyskolen i Canada, før han ble overført til Ferry Command, der han fraktet fly fra fabrikk til stridende enhet.

Etter krigen var Bergsland ansatt som flyger i Fred. Olsens Flyselskap til han ble ansatt i Austrian Airlines.  Etter dette var han luftfartsinspektør i Østerrike, før han var tilbake i Norge som direktør i Fred. Olsens. Fra 1970 til han ble pensjonist i 1982 var Bergsland administrerende direktør i Widerøes Flyveselskap.

Av britene ble han hedret med Military Cross for sin krigsinnsats.

## Utmerkelser
Bergsland mottok disse utmerkelsene for sin innsats under krigen:

## Referanser


## Kilder
* *Spitfire Saga bind II* (Guhnfeldt, 2009)
* *Luftforsvarets historie*, bind 2 (Henriksen, 1996)
Agnen: A Journey Through the Dark

***Agnen: A Journey Through the Dark*** er det andre studioalbumet til det norske ekstrem metal-bandet Keep of Kalessin.

Albumet har kommet ut i to versjoner med forskjellig rekkefølge på sporlisten.

## Sporliste
# «Dragonlord» – 5:42
# «As Mist Lay Silent Beneath» – 5:38
# «I Deny» – 5:03
# «Pain Humanised» – 4:31
# «Orb of Man» – 5:49
# «Dryland» – 5:17
# «Towards I Roam» – 7:17
# «Agnen» – 11:34

## Personell
*Obsidian C. – gitar, synthesizer
*Ghâsh – vokal
*Warach – bassgitar
*Vyl – slagverk

## Kilder
* 

## Eksterne lenker
*
Reclaim

***Reclaim*** er den første EP-en til det norske ekstrem metal-bandet Keep of Kalessin.

## Sporliste
# «Traveller» – 1:57
# «IX» – 5:30
# «Come Damnation» – 6:48
# «Obliterator» – 5:05
# «Reclaim» – 7:41

## Personell
* Obsidian C.  – gitar, bassgitar, synthesizer
* Frost – slagverk
* Attila Csihar – vokal
Armada (album)

***Armada*** er det tredje studioalbumet til det norske ekstrem metal-bandet Keep of Kalessin.

## Sporliste
# «Surface» – 1:09
# «Crown of the Kings» – 7:11
# «The Black Uncharted» – 6:52
# «Vengeance Rising»  – 5:01
# «Many are We» – 4:52
# «Winged Watcher» – 3:53
# «Into the Fire» – 4:10
# «Deluge» – 2:43
# «The Wealth of Darkness» – 6:26
# «Armada» – 7:32

## Personell
* Obsidian C. – gitar, synthesizer
* Thebon – vokal
* Wizziac – bassgitar
* Vyl – slagverk

## Eksterne lenker
*
Kolossus (studioalbum)

***Kolossus*** er det fjerde studioalbumet til det norske ekstrem metal-bandet Keep of Kalessin.

## Sporliste
# «Origin» – 2:28
# «A New Empire's Birth» – 5:50
# «Against the Gods» – 8:46
# «The Rising Sign» – 7:27
# «Warmonger» – 5:20
# «Escape the Union» – 7:49
# «The Mark of Power» – 4:55
# «Kolossus» – 7:15
# «Ascendant» – 4:31

## Personell
*Thebon – vokal
*Obsidian C. – gitar, keyboard
*Wizziac – bassgitar
*Vyl – trommer

## Eksterne lenker
*
Hadley FC

**Hadley F.C.** er en engelsk fotballklubb som ble grunnlagt i 1882. Klubben pleide å spille på Hadley Common i Monken Hadley. Før i tiden så tiltrakk Hadley seg en del personer, men de måtte gi tapt til Barnet.

Hadley F.C. sin mest kjente spiller er den tidligere engelske landslagsspilleren Lester Finch. Finch var en del av England sitt landslag under OL i 1936, han dro senere til Barnet.

Hadley ble en del av Spartan South Midlands League i 2008, og rykket opp fra Spartan South Midlands Division Two på første forsøk. De spiller for øyeblikket i Spartan South Midlands Division One.
Through Times of War

***Through Times of War*** er debutalbumet til det norske ekstrem metal-bandet Keep of Kalessin.

Albumet ble utgitt av Avantgarde Music i 1997 og 1999, så av World War III i 2002, og av Peaceville Records i 2007.

## Sporliste
#«Through Times of War»	4:31	
#«Den Siste Krig»	4:43	
#«As a Shadow Cast»	6:09	
#«I Choose to Suffer»	6:50	
#«Skygger av Sorg»	5:22	
#«Obliterator»	5:42	
#«Nectarous Red / Itch»	14:19

## Personell
* Obsidian C. – gitar, synthesizer
* Warach – bassgitar
* Ghâsh – vokal
* Vyl – slagverk

## Eksterne lenker
*
Marco Rubio

**Marco Rubio** (født 1971) er en amerikansk republikansk politiker. Han er USAs utenriksminister fra 2025. Han var senator for delstaten Florida fra 2011 til 2025. Før dette var han medlem av Floridas lovgivende forsamling 2000–2009, de to siste årene som ordfører (*speaker*).

## Livsløp
Marco Rubio ble født i Miami i Florida som tredje barn (annen sønn) av Mario Rubio (1927–2010) og Oriales García (1931–2019). Foreldrene var eksilkubanere som var ankommet USA den 27. mai 1956–mer enn to år før Fulgencio Batistas fall på Cuba og Fidel Castros maktovertakelse 1. januar 1959–med deres eldste sønn Mario (Victor) (født 1950). 

Familien kom først til New York City, men flyttet året etter til Miami. Her fikk faren stilling ved Roney Plaza Hotel i Miami Beach. Etter hvert ble han selvstendig næringsdrivende, men alle hans foretak gikk konkurs. I 1964 flyttet familien til Los Angeles og kort etter til Las Vegas. Her ble de ikke lenge, og kom seg tilbake til Miami der faren gjenopptok arbeidet på Roney Plaza Hotel.

Først i september 1975 – 15 år etter ankomsten – tok foreldrene skritt for å bli amerikanske statsborgere. De var med andre ord ennå ikke amerikanere da deres tredje sønn Marco ble født.

I 1978, da Marco Rubio var syv år, flyttet familien atter til Las Vegas, der faren arbeidet som barkeeper og moren som stuepike. I 1985 returnerte de til Miami, der faren fortsatte som barkeeper til 1997. Moren ble lagerleder ved Kmart.

Rubio har bachelorgrad fra University of Florida fra 1993 og kandidatutdannelse med laud i rettsvitenskap fra University of Miami fra 1996. I studietiden var han hospitant i staben til kongressrepresentant Ileana Ros-Lehtinen, og satt senere i bystyret i West Miami 1998–2000.

Mario Rubio ble oppdratt og gift som katolikk. I ungdommen og ung voksen var han i flere år medlem av mormonkirken og kom senere med i en baptistkirke. Senere har han atter blitt bekjennende katolikk.

## Politikk
I januar 2000 ble Rubio innvalgt i Representantenes hus i delstaten Florida, og var *speaker* der fra 2006 til 2008. 

Han fikk 48,9 % av stemmene i senatsvalget i Florida i 2010, der den republikanske guvernøren Charlie Crist og den demokratiske kongressrepresentanten Kendrick Meek var motkandidater. Rubio ble ansett som den klart mest konservative kandidaten. Tilnavnet «Tea Part-bevegelsens kronprins» har blitt brukt av både tilhengere og motstandere, skjønt Rubio ikke hadde noen direkte tilknytning til bevegelsen.

I juni 2012 ble det rapportert at Republikanernes presidentkandidat samme år, Mitt Romney, vurderte å velge Rubio som sin visepresidentkandidat, men endte til slutt opp med Paul Ryan. 

I 2013 holdt han den republikanske svar-talen til president Barack Obamas State of the Union-tale, talen om nasjonens tilstand. 

Rubio stilte som kandidat for republikanerne til Presidentvalget i USA 2016, men tapte for Donald Trump om å bli republikanernes kandidat.

I 2025 gikk han av som senator for å bli utenriksminister i Donald Trumps andre regjering.

## Bibliografi
*  – *100 Innovative Ideas for Florida's Future*. Regnery Publishing, Inc.

## Referanser


## Eksterne lenker
* 
* 
*
Ithonidae

* Ithoninae
* Rapismatinae

**Ithonidae** er en familie av nettvinger.

## Utseende
Voksne Ithonidae minner om møll eller vårfluer. De har avlange vinger, antennene er lange og trådformede, hodet og kroppen ganske hårete. De er temmelig store nettvinger, forvingen er 15–30&nbsp;mm lang.

Larvene er helt ulike andre nettvingelarver, men ligner på billelarver fra gruppen Scarabaeoidea. Kroppen er C-formet, sylindrisk med korte og kraftige bein, i motsetning til de fleste andre nettvingelarver har de ikke påfallende lange kjever.

## Levevis
Lite er kjent om biologien til denne familien. Larvene klever i jorden. Eggene blir lagt enkeltvis i jorden og har en klebrig overflate slik at de blir dekket av jordpartikler. I alle fall noen av artene er knyttet til røttene av visse busker og trær, men man vet ikke hva de spiser. Larveutviklingen tar trolig to eller flere år. De voksne insektene klekkes etter regn. De lever bare noen få dager, og kan samles i store svermer.
Biologien til Rapismatinae er totalt ukjent, og larvestadiet har ingen ennå funnet.
## Utbredelse
Familien finnes i Australia, i det sørlige Asia, i Mellom-Amerika og i det sørvestlige USA.

## Systematisk inndeling
 
Et latinsk familienavn ender med *...idae*, og et navn på en overfamilie på  *...oidea*.

* overorden Neuropteroidea
** orden nettvinger (Planipennia / Neuroptera)
*** underorden Hemerobiiformia
**** familien **Ithonidae** Newman, 1838
***** underfamilien Ithoninae
****** slekten *[[Adamsiana]]* Penny, 1996 – Mellom-Amerika
****** slekten *[[Ithone]]* Newman, 1838 – 9 arter, Australia
****** slekten *[[Megalithone]]* Riek, 1974 – 2 arter, Australia
****** slekten *[[Oliarces]]* Banks, 1908 – én art fra Nord-Amerika, sjelden
******* *[[Oliarces clara]]* Banks, 1908
****** slekten *[[Varnia]]* Walker, 1860 – 2 arter, Australia
****** slekten *[[Allorapisma]]* (utdødd)
****** slekten *[[Principiala]]* Makarkin & Menon, 2007 (utdødd, fra nedre kritt, Brasil)
***** underfamilien Rapismatinae – av noen regnet som en egen familie. Finnes bare i høyereliggende områder i Asia, sjeldne. Biologien totalt ukjent.
****** slekten *[[Rapisma]]* McLachlan – minst 15 arter

## Kilder
* Om ''Oliarces clara''
* Australian Faunal Direcroty – Ithonidae

## Eksterne lenker
* 
* Tree of Life - Nettvingerer, (Planipennia/Neuroptera) engelskspråklig Med bilde.
* Norsk Entomologisk forening
Informasjonsintegrasjon

**Informasjonsintegrasjon** (engelsk *enterprise information integration*, EII) er type teknologi innen IT for å integrere heterogene kilder i ett grensesnitt, et format, slik at de fremstår som en homogen kilde. Denne teknologien tar oftest form som en mellomvare mellom kilden og uttrekksverktøyet.

## Beslektede emner
*Dataintegrasjon
*Grunndataforvaltning
*Informasjonsforvaltning
Serhij Tihipko

**Serhij Leonidovytsj Tihipko**, ukrainsk Сергій Леонідович Тігіпко (født 13. februar 1960 i Dragonesti i Moldova) er en 
ukrainsk bankmann. 

I 1992 grunnla Tihipko PrivatBank, som vokste til Ukrainas største forretningsbank. Han solgte senere banken til Swedbank-konsernet, men fortsatte i ledelsen for dette konsernet i Ukraina.

I 2000 etablerte Tihipko Ukrainas arbeiderparti, et parti som i 2007 gikk inn i Regionpartiet. Tihipko var fra desember 1999 til juli 2000 Ukrainas finansminister. Fra desember 2002 til desember 2004 var han sentralbanksjef. Han har vært en nær alliert av tidligere president Leonid Kutsjma og senere av Viktor Janukovytsj.

Tihipko stilte som kandidat til presidentvalget i Ukraina i januar 2010, men ble slått ut i første valgomgang med 13,1 % av stemmene.
STCW-F-konvensjonen

**STCW-F-konvensjonen** beskriver normer for opplæring, sertifikater og vakthold for personell på fiskefartøyer.

Siktemålet med konvensjonen er å redusere ulykker som gjelder fiskerivirksomhet. Modellen for konvensjonen er Den internasjonale konvensjon om normer for opplæring, sertifikater og vakthold for sjøfolk av 1978 (International Convention on Standards of Training, Certification and Watchkeeping for Seafares STCW-95-Convention), som gjelder sjøfolk på tradisjonelle handelsfartøy. Fiske er et farlig yrke, og ulykkesratene for fiskere er i mange stater flere ganger høyere enn for andre yrkesgrupper.

Konvensjonen setter minimumskrav for personell på havgående fiskefartøy og gir bestemmelser om kvalifikasjonskrav for besetningen og om vakthold på dekk, i maskinen og i radioavdelingen på fartøy med en lengde på 24 meter og over. Videre gir den påbud om grunnleggende sikkerhetsopplæring for alt fiskefartøyspersonell.

Personell på havgående fiskefartøy under partens flagg skal være sertifisert. En part har rett til å gjennomføre kontroll av utenlandsk fiskefartøy dersom det tilhører en konvensjonspart. Konvensjonen stiller krav til utstedelse av sertifikater og påtegninger. Det skal føres tilsyn med utdanning og opplæring, og sørges for at det finnes et oppdatert register over alle sertifikater som er utstedt.

Flaggstaten skal føre kontroll med kvalifikasjoner for sjøfolk med sertifikater fra andre stater. Det skal fastsettes prosedyrer for slik kontroll, og flaggstaten skal utstede et påtegningsdokument. Alt personell på fiskefartøy skal ha gjennomgått offentlig godkjent grunnleggende sikkerhetsopplæring

STCW-F-konvensjonen ble antatt ved en konferanse i Den internasjonale sjøfartsorganisasjonen i 1995.

## Sikkerhetsopplæring
Norge har lenge vært et foregangsland på sikkerhetsopplæring for fiskere. Takket være dette og andre målrettede tiltak er den norske fiskeflåten i dag mindre risikofylt.

## Sertfikattyper Dekksoffiser

* Kystskipper klasse A
* Kystskipper klasse B
* Fiskeskipper klasse A Ubegrenset 
* Fiskeskipper klasse A Fører 3000 bt. 
* Fiskeskipper klasse A Fører 500 bt. 
* Fiskeskipper klasse B 
* Fiskeskipper klasse C
* Øvrige Dekkssertifikater

## Eksterne lenker

* Sjøfartsdirektoreatet "STCW for fiskere"
* Certification and Watchkeeping for Fishing Vessel Personnel

## Andre IMO-konvensjoner

* STCW
* SOLAS
* Konvensjon om Lastelinjer Den Internasjonale konvensjon om lastelinjer, 1996.
* BC CODE Internasjonal kode for trygg behandling av faste bulke laster, 2004.
Füchse Berlin

**Füchse Berlin** er en tysk håndballklubb i bydelen Pankow i Berlin. Klubben ble grunnlagt i 1891 og spiller i Bundesliga.  Klubbens hjemmearena er Max Schmelinghallen. 

Den norske landslagsspilleren Kjetil Strand spilte for klubben fra 2007 til 2010, og Stian Vatne spilte for klubben fra 2009 til 2011. Landslagsspilleren Kent Robin Tønnesen spilte for klubben fra 2015 til 2017.

## Eksterne lenker
*
Konvensjonen om lastelinjer

**Den internasjonale konvensjon om lastelinjer, 1966** (engelsk *International Convention on Load Lines, 1966*) ble vedtatt i 1966 som et resultat av erkjennelse av at krav til minimum fribord for skip som anvendes på internasjonale reiser utgjør. Konvensjonen er et viktig bidrag for sikkerheten for menneskeliv til sjøs. Konferansen med formål å sette opp konvensjonen om lastelinjer ble avholdt i London 3. mars til 5. april 1966.

## Historisk foranledning
* Lastelinjemerke
* Samuel Plimsoll

## Eksterne lenker
* 
* IMO's International Convention on Load Lines, 1966
Fuzzymatching

**FuzzyMatching** er et felt innen IT som har sterk anvendelse innen tolkning av fritekstfelter.
Innen dataintegrasjon har man ofte det problemet at to records fra forskjellige systemer ikke lar seg sammenligne når man skal kombinere informasjon fra disse.
Typisk, når man skal finne informasjon om en person, vil man bruke Navnet for å identifisere personen.

*H. C. Andersen

Hans C. Andersen

Hans Chr Andersen*

Et vanlig dataprogram klarer ikke å se at dette er samme navn. Til det trenger vi fuzzy matching.

## Flere typer "fuzzyness"

### Skrivefeil

Hvis et ord er skrevet feil kan fuzzy matching likevel kjenne igjen det riktige ordet ved å sammenligne med en Ontologi (IT) eller en oppslagsliste. For eksempel:

*Adnersen*

*Andersen*

I slike tilfeller kan man definere likheten ved å telle antall basisperasjoner av typen 

* Slette tegn
* Sette inn tegn
*Overskrive tegn*

Alle disse får verdien 1, mens *match* får verdien 0.
Dermed er minste kostnad for å konstruere Andersen fra Adnersen lik 2:

*'A**[overskriv **d** med **n**][overskriv **n** med **d**]**ersen**

eller

**A**[slett**d**]**n**[sett inn **d**]**ersen'''

### Forkortelser

I eksempelet med H.C. Andersen ovenfor ser vi at de tre linjene er varianter av samme navn med forskjellig (grad) av forkortelser.
Ved å gjenkjenne første bokstav i hvert ord, og deretter se at alle forkortelsene er delstrenger eller sammentrekninger av det fullskrevne, kan man finne match med hovedsakelig samme prinsipp som for skrivefeil.
Gullstrimmelen

**Gullstrimmelen** (etablert 1972) deles ut  av Norsk Kinoforbund som en hederspris til noen som har utmerket seg i arbeidet for at barn og unge skal få gode kinofilmer.  Premien er laget av Leif Gjerme fra Voss og har siden tidlig 80-tall vært delt ut ved Filmfestivalen i Haugesund.
## Noen av prisvinnerne
*1975 Ivo Caprino og Flåklypa Grand Prix
*1984 Elsa Brita Marcussen, filmkritiker
*1985 Øivind Thomassen, kinosjef i Drammen for prosjektet "Skolekino i skoletiden"
*1987 Renate Svardal fra Flora kommunale kino
*1988 Kamilla og tyven, barnefilm
*1992 Vigdis Lian, programsjef
*1993 Gudmund Hummelvoll, leder i Statens skolefilmutvalg
*1996 Berit Nesheim og Søndagsengler, barnefilm
*1998 John M. Jacobsen, produsent
*2000 Anne-Cath. Vestly, forfatter.
*2002 Petter Benestad, direktør for Kristiansand kino
*2003 Aage Aaberge, produsent
*2008 Arne Lindtner Næss, regi til blant annet Olsenbanden jr. 
*2009 Bjørn Jacobsen, sjef for Twentieth Century Fox Norge
*2010 CCV/ORO Film, importør av film.
*2011 Keeper'n til Liverpool, norsk barnefilm
*2012 Berit Rafdal, kinosjef
## Referanser
Charlotte Spetalen

**Charlotte Spetalen** (født **Voll**; 1973) er en norsk fotografkunstner. Hun har mottatt den internasjonale fotoprisen Eisa Awards, og fått bilder trykket i fotokunstmagasinet Shots Magazine. Hun har også stilt ut i Gallery Opera i Monaco, der et Picasso-maleri til 3,9 millioner euro ble midlertidig erstattet med den norske fotografens verk. I 2008 vant hun årets første runde av Vinnerbildet i Fotografi for nettmagasinet Fotografi.no. Spetalen er utdannet diplomøkonom fra Handelshøyskolen BI og er gift med finansmannen Øystein Stray Spetalen.

## Referanser


## Eksterne lenker
* Spetalens nettside
Rhein-Neckar Löwen

**Rhein-Neckar Löwen** er en håndballklubb i Mannheim i delstaten Baden-Württemberg i Tyskland.  Klubben ble grunnlagt i 2002 og spiller i Bundesliga. Laget har SAP Arena som hjemmearena. 

Nordmennene Harald Reinkind, Bjarte Myrhol og Børge Lund er eller har vært knyttet til klubben. 

## Trenere

## Eksterne lenker
*
Norsk Sjøoffisersforbund

**Norsk Sjøoffisersforbund** er en norsk fagforening og ble stiftet 1. januar 1995 da Norges Skibsførerforbund (stiftet 1889) og Norsk Styrmandsforening (stiftet 1910) besluttet å slå seg sammen. Sjøoffiserforbundets oppgave er å ivareta medlemmenes økonomiske og sosiale interesser og arbeide for bedring av den generelle sikkerhet til sjøs. Forbundet ble i 2017 tilsluttet LO.

Norsk Sjøoffisersforbund organiserer hovedsakelig norske navigatører (skipsførere og styrmenn). Forbundet hadde per 1. januar 2010 ca. 8000 medlemmer, av disse er nesten 5500 seilende.

## Landsmøtet
Landsmøtet er Norsk Sjøoffisersforbunds høyeste myndighet i alle saker som ikke er henlagt til stemmeseddelen. Landsmøtet holdes annethvert år innen utgangen av april og legges hver gang til forskjellige deler av landet. Alle medlemmer har møterett. 

## Styret
Forbundets styre har 14 medlemmer som velges for fire år om gangen og fem varamedlemmer, valgt for 2 år av gangen. Styret skal alltid ha seks medlemmer som representerer innenriksfart og seks medlemmer som representerer utenriksfart. 

## Administrasjonen
Forbundets administrasjon har 20 ansatte på hel- og deltid. I «Maritimt Hus» i sentrum av Oslo, holder hovedkontoret hus sammen med Norsk Sjømannsforbund og Det norske maskinistforbund. Forbundet har også distriktskontor i Bergen og et avdelingskontor med tre ansatte i Ålesund. De ansatte i administrasjonen arbeider hovedsakelig med medlemssaker og tariffmessige og sosiale forhold som angår medlemmene.

## Medlemsfordeling
* Ca 30 prosent av de aktive medlemmene seiler innenriks, herunder fiskeri.
* Ca 60 prosent seiler i utenriks fart.
* Ca 10 prosent av medlemmene er i supply/offshore.

## Andre forbund for sjøansatte
* Det norske maskinistforbund
* Energiforbundet SAFE
* Fellesforbundet for Sjøfolk
* Norsk Sjømannsforbund

## Referanser


## Eksterne lenker
* 
*
Randulf Hansen

**Randulf Hansen**
(født 26. august 1858 i Bergen,
død 5. september 1942 på Fjære ved Grimstad)
var en norsk skipskonstruktør.

Han gikk i lære hos skipsbyggerne Ananias Dekke og Jens Gran, og var tømmermann i Philadelphia og New Brunswick.
Etter en kort tid som skipstegner hos Flages verft i Bergen, gikk han
til Raylton i Middlesbrough.  I 1882 begynte han hos 
det nystartede Martens, Olsen & Co. og konstruerte
«Skomvær» (1890) og DS «Vøringen» (1891).  Så
meldte han overgang til det nye Fevigs Jernskipsbyggeri,
der han frem til 1909 forestod 72 farkoster i jern, deriblant 
«Ragna» (1892), DS «Dronningen» (1893) og DS «Sand» (1898).
Selv ledet han verftet *Randolph A/S* 1916-23 som laget to skip.

## Premier
* “Mention honorable” på Verdensutstillingen i Paris 1878 
* Gullmedalje på Verdensutstillingen i Paris 1900

## Referanser
Fernando

**Fernando** er en spansk og portugisisk form av mannsnavnet *[[Ferdinand]]*, som har opprinnelse i *farði*, «reise», og  *nanð*, «modig».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Fernando Pessoa (1888–1935), portugisisk poet og skribent
* Fernando Botero (1932–2023), colombiansk bildekunstner
* Fernando Alonso (f. 1981), spansk racerbilfører
* Fernando Torres (f. 1984), spansk fotballspiller

## Referanser


## Eksterne lenker
*
Marte Kvaale

**Marte Unhammer Kvaale** (født 1989) er en norsk tidligere fotballspiller som var målvakt på Røa. I 2010 måtte hun legge opp da skadene hennes hindret videre spill.

Kvaale er fra Notodden og begynte på det lokale laget Snøgg, med en treårsperiode i Flatdal som følge av flytting, fram til hun var 16. I mesteparten av den tiden spilte hun spiss, men etter en kneskade ble hun satt tilbake og var reservekeeper en periode. Hun overbeviste, og fikk etter hvert keeperplassen. Mens hun spilte på Snøgg, trente hun med Notodden Fotballklubbs gutter. Da hun ble 16 år gammel, dro hun til Bø for å spille på seniorlaget til Skarphedin i andre divisjon. Etter én sesong ble hun oppdaget av det stadig nyopprykkende laget Liungen. Kvaale spilte ett år i Liungen, og opplevde flere harde dueller og påfølgende skader. På tross av god innsats på laget, greide hun ikke å forhindre at laget gikk på Toppseriens styggeste målforskjell og flest baklengsmål med svimlende 104 mål bak. 

Imidlertid ble Kvaale lagt merke til av Røa, som tilbød henne kontrakt. I Røa ble Kvaale andrekeeper bak Caroline Knutsen, som begynte i klubben samme år. Imidlertid fikk Kvaale nok kamper til å bli seriemester i 2007 og serie- og cupmester i 2008. I 2009-sesongen var Kvaale skadet hele sesongen, og ble derfor verken serie- eller cupmester med laget. Kvalle spilte heller ingen treningskamper for Røa det året. Røas siste hjemmekamp i 2008, mot Trondheims-Ørn, ble hennes siste kamp.

## Meritter
**Med Røa:**
* Seriemester 2007 og 2008
* Cupgull 2008

## Referanser
Olav Bergene Holm

**Olav Bergene Holm** (født 14. januar 1940 i Kvelde) var ordfører i Hedrum fra 1976 til 1985. Han representerte Kristelig Folkeparti, og var i perioden 1985-1989 vararepresentant til Stortinget for Kristelig Folkeparti i Vestfold. Han møtte 65 dager i perioden. Som ordfører i Hedrum engasjerte han seg i samarbeidet med kommunens vennskapsby i Polen, Malbork. Han besøkte byen 15 ganger med hjelpesendinger fra Polen-komiteen fra 1982 til 1998 og er æresborger av Malbork.

Olav Bergene Holm er sønn av grunnleggeren av trelastkonsernet Bergene Holm AS, Paul Bergene Holm (1910-1973). Han arbeidet som teknisk direktør i bedriften i 50 år og har også vært sterkt engasjert i næringslivets bransjeorganisasjoner i Larvik. I tillegg til politisk engasjement har han også vært engasjert i Normisjon, Norsk Luthersk Misjonssamband og Kristen Muslimmisjon.  

## Heder
* Kongens fortjenstmedalje i gull 2007
* Æresmedlem i Treindustriens Tekniske Forening 2003
* Kveldeprisen

## Referanser


## Eksterne lenker
*
Lieke

**Lieke** er et nederlandsk kvinnenavn. Det har opprinnelse som en kjæleform av *[[Angelique]]*, som er en fransk form av *[[Angelica (navn)|Angelica]]*. Dette navnet har opprinnelse i latinske *angelicus*, «engleaktig». Dette er igjen relatert til greske  *αγγελος* (*angelos*), «sendebud». 

## Utbredelse
*Lieke* var et svært populært navn på jentebarn født i Nederland i 2007.

|}

## Kjente personer med navnet
Personene i listen er ordnet kronologisk etter fødselsår.
* Lieke van Opstal (f. 1981), nederlandsk o-løper
* Lieke van Lexmond (f. 1982), nederlandsk skuespillerinne 
* Lieke Klaus (f. 1989), nederlandsk BMX-kjører
* Lieke Smets, nederlandsk modell
* Lieke Snellen, nederlandsk kunstner
* Lieke te Winkel, nederlandsk fiolinist

## Referanser


## Eksterne lenker
*
Up in the Air

***Up in the Air*** er en amerikansk dramakomediefilm fra 2009. Filmen er regissert av Jason Reitman, som også har produsert filmen sammen med sin far Ivan Reitman og skrevet manus sammen med Sheldon Turner. *Up in the Air* er basert på romanen ved samme navn av Walter Kirn fra 2001. Filmen har bl.a. George Clooney, Vera Farmiga, Anna Kendrick og Jason Bateman i hovedrollene.

Filmen mottok seks Oscar-nominasjoner i 2010: *Beste film*, *beste regi* (Jason Reitman), *beste skuespiller i en hovedrolle* (George Clooney), *beste skuespillerinne i en birolle* (Vera Farmiga), *beste skuespillerinne i en birolle* (Anna Kendrick) og *beste bearbeidede manus* (Jason Reitman og Sheldon Turner). Den fikk også strålende kritikker fra et samlet pressekorps, og spilte inn 166 millioner dollar på verdensbasis.

## Handling
Ryans (George Clooney) jobb er å fjerne andre mennesker fra sin. Han har over 250 reisedager i året og flere millioner kilometer med fly på samvittigheten. Han utnytter andre folks desperasjon og tomhet til sin egen fordel, og han lever for jobben sin. Han evner ikke å se at hans eget liv er minst like tomt som livene til de han sparker. Jobben fører også til at han forelsker seg i den like reiseglade Alex (Vera Farmiga). Men når hans sjef Craig (Jason Bateman) ansetter den unge og svært ambisiøse Natalie (Anna Kendrick), som presenterer sitt eget teknologiske fremtidsprogram, blir ideologien som han så desperat i hele sitt liv har vernet om, plutselig truet. Så han får henne som sin elev, og tar henne med seg rundt i hele landet for å lære henne sin jobb. Etter hvert som Natalie lærer seg opp og dermed ser sårbarheten til menneskene hun og Ryan sparker, blir hun mer og mer skeptisk til den. I begynnelsen frustrerer dette Ryan, men snart begynner han å innse at hun har rett – ikke bare om jobben, men også hans livsstil.

## Medvirkende
* George Clooney i rollen som Ryan Bingham, en karrierebytte-konsulent
* Vera Farmiga i rollen som Alex Goran, Ryan Binghams forelskelse
* Anna Kendrick i rollen som Natalie Keener, Ryan Binghams businesspartner
* Jason Bateman i rollen som Craig Gregory, eier av Career Transition Counseling
* Amy Morton i rollen som Kara Bingham, Ryan Binghams eldre søster
* Melanie Lynskey i rollen som Julie Bingham, Ryan Binghams yngre søster
* J.K. Simmons i rollen som Bob, en som har mistet jobben sin
* Sam Elliott i rollen som Maynard Finch, Sjefpilot
* Danny McBride i rollen som Jim Miller, Julies mann
* Zach Galifianakis i rollen som Steve

## Eksterne lenker
* 
*
Polystoechotidae

* *[[Palaeopsychops]]*
* *[[Platystoechotes]]*
* *[[Polystoechotes]]*
* *[[Polystoechotites]]*

**Polystoechotidae** er en familie av nettvinger.

## Utseende
De voksne insektene har en påfallende stor kropp og lange vinger (forvingens lengde 15–40&nbsp;mm). De ligner på familien Ithonidae, men har større vinger med et tettere årenett, i tillegg til forskjeller i kjønnsorganene. De kan også minne om svært store Hemerobiidae. Hodet og kroppen er mer eller mindre sterkt hårete. Antennene er trådformede og middels lange. Vingene er store og brede med et tett årenett og mer eller mindre utbredte, mørke tegninger. Mesteparten (midten) av vingen utgjøres av tallrike, skrå, avlange celler, som ligger to etter hverandre, den fremre cellen i hvert par går ut fra en gjennomgående lengdeåre som løper parallelt med vingens fremkant.

Eggene er store, uten stilk og dekket med et klebrig stoff. Det første larvestadiet ligner larvene til familien Hemerobiidae. De er avlange med forholdsvis lange bein, spisse kjever og korte, men mangeleddete antenner.

## Levevis
Av larvene kjenner man bare det første larvestadiet. Man har mistanke om at larvene er planteetere (uvanlig for nettvinger, der nesten alle larver er rovdyr), men vet det ikke med sikkerhet.

## Utbredelse
Familien finnes i dag bare i Amerika. I Nord-Amerika synes bestandene i alle fall noen steder å ha gått kraftig tilbake.
Gruppen er også kjent fra fossiler fra Danmark, så den må tidligere ha hatt en videre utbredelse. Det er beskrevet 16 fossile arter, men bare 4 nålevende, så det meste tyder på at denne gruppen har vært mer mangfoldig i tidligere tidsperioder.

## Systematisk inndeling

Et latinsk familienavn ender med *...idae*, og et navn på en overfamilie på  *...oidea*.

* overorden **[[Neuropteroidea]]**
** orden Nettvinger (Planipennia / Neuroptera)
*** underorden **[[Hemerobiiformia]]**
**** familien Polystoechotidae
***** slekten *[[Palaeopsychops]]* Andersen – utdødd slekt fra eocen, ca. 50 millioner år gammel, svært store arter med mørke tegninger på vingene. 10 kjente arter, bl.a.:
****** *[[Palaeopsychops marringerae]]* Archibald & Makarkin, 2006 
***** slekten *[[Polystoechotites]]* Archibald & Makarkin, 2006 – 6 kjente, utdødde arter, bl.a.:
****** *[[Polystoechotites barksdalae]]* Archibald & Makarkin, 2006 
****** *[[Polystoechotites falcatus]]* Archibald & Makarkin, 2006 
****** *[[Polystoechotites lewisii]]* Archibald & Makarkin, 2006 
***** slekten *[[Platystoechotes]]* Carpenter, 1940 
****** *[[Platystoechotes lineatus]]* Carpenter, 1940 – Nord-Amerika
***** slekten *[[Polystoechotes]]* Burmeister, 1839
****** *[[Polystoechotes punctatus]]* (Fabricius, 1793) – Nord-Amerika

## Kilder

## Eksterne lenker
* 
* Tree of Life - Nettvingerer, (Planipennia/Neuroptera) engelskspråklig Med bilde.
* Norsk Entomologisk forening
* Bildegalleri over nordamerikanske arter
Tonton Macoute

**Tonton Macoute** var presidentens privatmilits i Haiti. Gruppen ble opprettet i 1959 av François Duvalier *«Papa Doc»* to år etter at han ble president. Navnet er fra haitisk kreol og kan oversettes med «mannen med ljåen» eller «busemann». Etter at sønnen Jean-Claude Duvalier *«Baby Doc»* overtok presidentposten etter farens død i 1971 fikk privatmilitsen det offisielle navnet *Milice de Volontaires de la Sécurité Nationale* (MVSN).

## Eksterne lenker
* Tonton Macoute Militia
The Sea Devils

***The Sea Devils*** er en historie på sju episoder i den britiske TV-serien *[[Doctor Who]]*. Den ble vist for første gang på BBC One fra 26. februar til 1. april 1972.
bes
## Sammendrag
Doktoren og Jo Grant besøker Master som er fengslet på en øy hvor de møter sea devils.

## Produksjon
Under planleggingen av *Doctor Who*s niende sesong, bestemte Barry Letts og Terrance Dicks seg for at de ville ha en historie som foregikk i eller rundt sjøen. Malcolm Hulke ble kalt inn for å skrive en oppfølger til sin historie *[[Doctor Who and the Silurians]]* fra sesong sju. Denne gangen skulle Doktoren møte på sjøutgavene av silurerne og *The Sea Silurians* ble bestilt 29. mars 1971.

For den åttende sesongen hadde Letts fått til et samarbeid med Royal Air Force og han henvendte seg denne gang til marinen. De gikk med på å låne ut mannskap og utstyr mot at marinen ble skildret i et positivt lys. *The Sea Devils* var satt opp som den tredje historien i sesong ni, noe som normalt ville ha betydd at innspilling på location skulle ha foregått rundt årsskiftet 1971–72. Letts bestemte seg for å bytte om på innspillingsrekkefølgen av historie to og tre slik at de kunne dra ut på marinens innspillingssteder tidligere på høsten før været ble for kaldt. Dette var første gang at to historier ble spilt inn i en annen rekkefølge enn de ble vist.

## Eksterne lenker
* ''The Sea Devils'' hos bbc.co.uk
Rusinfo

**Rusinfo**, tidligere kjent som **RUStelefonen**, er en råd-, veiledning- og informasjonstjeneste om rusmiddelproblematikk som ble startet opp i desember 2002. Den er åpen hverdager fra klokken 11.00 til 18.00 og alle som kontakter tjenesten er anonyme. I Rusinfo arbeider profesjonelle veiledere som gir råd og kvalitetssikret informasjon om rusmidler, rusmiddelbruk og rett hjelpetiltak i landsdelen den som kontakter tjenesten ber om informasjon fra. 

Rusinfo driftes av Velferdsetaten i Oslo kommune, og finansieres av Helsedirektoratet.

## Historie
RUStelefonen 08588 ble startet opp 6. desember 2002 etter en hektisk tre måneders prosjektperiode. Helseministeren ønsket seg en landsdekkende telefontjeneste som kunne bidra med saklig og korrekt informasjon om rusmidlene og deres virkninger, og til å finne veien ut av misbruk og misbruksrelaterte problemer. I Rusmiddeletaten i Oslo kommune fantes et fagmiljø som hadde slik kunnskap, og Helsedirektoratet gav dem oppdraget og påtok seg finansieringen. Bestillingen var dessuten å opprette en veilednings- og informasjonstjeneste for ungdom som var i en eksperimenterende fase med utprøving av rusmidler. Også deres pårørende og fagfolk i rusfeltet kunne benytte seg av tjenesten.

Til å begynne med roterte betjening av RUStelefonen som en oppgave blant Uteseksjonens ansatte, men det tok ikke lang tid før man forstod at dette var en spesialisert tjeneste som krevde spesialisert innsats. En gruppe ansatte gikk over til å betjene RUStelefonen på heltid. Tjenesten betjenes i 2013 av 6 ansatte i 5,5 stillinger.

## Tilbud
I tillegg til telefontjenesten har Rusinfo en anonym spørretjeneste på sine nettsider. Siden mai 2012 har Rusinfo også tilbud om en anonym chattetjeneste som er åpen alle hverdager mellom kl. 11 og 18.

## Målsetting
* Gi faktainformasjon om rus og rusmidler. 
* Henvise videre i hjelpeapparatet, herunder ha oversikt over ulike hjelpetiltak i landet. 
* Gi råd og veiledning gjennom den profesjonelle samtalen.

## Målgruppe
* Ungdom som er i en eksperimenterende fase med utprøving av rusmidler. 
* Pårørende og andre som er bekymret for andres rusmiddelbruk. 
* Profesjonelle som selv jobber innen rusfeltet, eller har andre relevante yrker. 

## Eksterne lenker
* 
* Velferdsetatens hjemmesider 
* Helsedirektoratets hjemmesider
Ananias Dekke

**Ananias Christopher Hansen Dekke** (født 22. juli 1832 i Bergen, død 22. mai 1892 samme sted) var en norsk skipskonstruktør, i sin tid landets viktigste bygger av treskip. Han giftet seg i 1864 med Rebekka Arloug Stoltz som han fikk elleve barn med. De bodde i Kalfarveien 53.

Som ung lærte han å male og som sin far, å bake. Han gikk på Bergen katedralskole 1844, men i 1848 begynte han ved *Brunchorst & Bredal*, et skipsverft eid av familien Brunchorst (slekt) siden etableringen i 1784 (se Verftet (Bergen).  Dekke gikk i 1852 ett år i lære hos McKay i Boston. Tilbake i Bergen kjøpte han halve verftet og drev det under navnet *Brunchorst & Dekke* frem til sin død i 1892. Det bygget 41 seilskip og 14 dampskip, og dokken het *Dekkedokken* eller *Dikkedokken*. 
Enken og sønnene overtok.

Dekke satt i bystyret 1859-72, 1877-92 og formannskapet 1865-69, og var suppleant til Stortinget 1880-82.  
Ananias Dekke var morfar til skipsreder Erling Dekke Næss og filosofen Arne Næss.
Dekkes store kunstsamling ble solgt til Rasmus Meyer i 1905.

## Se også
* Dekke (slekt)
* «Dekkeskapningene»

## Referanser